UN VALOROS PORTRET DRAMATIC 


Teatrul Municipal: Vlaicu și feciorii lui de Lucia Demetrius 


Premiera/: 14 august 1959. Regia: 


Horea Popescu. Decoruri : 


N. Savin. Costume: Elena Forțu. 


Distribuţia : Ştefan Ciubotăraşu (Vlaicu); Marietta Rareş (Ana); Chiriţă Misail (Toma); Benedict 
Dabija şi Mihai Mereuţă (Toader); Petre Gheorghiu (Mitru); Octavian Cottescu şi Dan Damian 


(Andrei) : Lucia Maria (Ilinca). 


V. Tastaman şi Maria Marsellos (Fira); Mircea Başta (Zamiir); 


Mimi Enăceanu şi Aurora Şotropa (Tinca lui Băluţă). 


Încă o piesă despre colectivizare, încă 
un document artistic despre prefacerile re- 
voluţionare săvirşite în viața poporului 
nostru în ultimii cincisprezece ani. În suita 
pieselor de teatru pe tema socializării agri- 
culturii, Vlaicu şi feciorii lui de Lucia 
Demetrius, cea dintii premieră a Teatrului 
Municipal din stagiunea aceasta, prezen- 
tată în Decada Culturii, ocupă un loc 
special, după cum în dramaturgia autoarei 
piesa aceasta reprezintă un nou stadiu de 
afirmare. 
` Autoarea îşi restringe, în această piesă, 
orizontul de observație şi îsi centrează in- 
teresul asupra vieţii unei singure familii 
de ţărani, asupra lui Vlaicu și a lor săi. 
Piesa capătă caracter de generalizare prin 
analiza atentă, aplicată, a psihologiei tāra- 
nului mijlocaș şi işi extinde forţa mobili- 
zatoare și educativă prin datele sigure cu 
care tipizează această categorie socială. 

Lupta pentru formarea conştiinţei de 
clasă a țărănimii muncitoare constituie de 
fapt obiectivul majorităţii pieselor închi- 
nate colectivizării, iar explicarea instinctului 
de proprietate al mijlocașului oferă material 
dramatic mai tuturor acestor piese. 

Lucia Demetrius nu merge deci pe dru- 
muri neumblate ; ea adincește însă în chip 
creator căile de acces către înțelegerea aces- 
tei mentalități specifice și dă „dramei“ 
mijlocaşului finalitatea ei logică, cerută de 
istoria victorioaselor vremi pe care le trăim. 

Ca şi în penultima sa piesă, Arborele 
genealogic, Lucia Demetrius a reușit şi aci 
să creeze în jurul personajului central, în 
jurul omului tare şi sigur de el, stăpin pe 
viața şi aspiraţiile întregii sale familii, > 
atmosferă de subordonare, la care consimt, 
împotriva realelor dispoziții temperamentale, 
toate celelalte personaje. În umbra lui 
Vlaicu gravitează deci şi certăreața lui 
nevastă, Ana ; de mentalitatea lui îngustă, 
de interesele sale materiale, sint legate, 
pină la un moment dat, acțiunile fiului 
său Toader, care argățește de pomană ani 
de zile la un unchi chiabur și necinstit, 
în speranța deșartă că îi va moșteni ave- 

a; de calculul meschin al lui Vlaicu e 
condiționată un timp și lipsa de hotărire 
de a intra și a lucra în colectivă a celui- 
lalt fecior, Andrei, cel „moale“ şi fără 
drept de replică în faţa tatălui. 


www.cimec.ro 


47 


Singurul dintre feciorii lui Vlaicu care 
se opune deschis, cu demnitate şi curaj, 
acestei autorități abuzive este cel de-al 
treilea fecior, Mitru, personaj înaintat al 
piesei, pe umerii căruia autoarea lasă greaua 
sarcină de lămurire ideologică si de eli- 
berare morală a celorlalți membri ai fami- 
liei. Înfriînt în pretenţiile sale absurde de 
stăpîn al vieţii altora, „trădat“ şi de ulti- 
mul său ajutor, care intră de asemenea 
în colectivă, descoperit in propria lui 
dirzenie sufletească de femeia care l-a iu- 
bit în tinerețe, Vlaicu înţelege singur 
adevăratul său rost în marea familie a 
colectiviştilor, în care-l cheamă cu hotărire 
propriii lui copii. 

Piesa, după cum se vede, e construită 
pe o linie ascendentă simplă, mesajul de 
incredere în forțele noului transmiţindu-se 
cu putere aproape în fiecare scenă, pentru 
ca să culmineze, aşa cum era de așteptat, 
cu rezolvarea finalului. Aceasta, ni se pare, 
a constituit principalul merit al piesei: 
pasul înainte pe care-l realizează, cu a- 
ceastă lucrare, Lucia Demetrius. S-ar putea 
obiecta autoarei că şi-a menţinut eroii în 
izolare față de vibranta realitate a satu- 
lui, despre care nu răzbesc în scenă decit 
ecouri politice aduse în discuție de cele 
două personaje destul de schematice și 
ele, Tinca şi Zamfir, şi create parcă anu- 
me cu acest scop. 

S-ar putea discuta asupra oportunității 
caracterului discursiv al unora din repli- 
cile „pozitivilor“, Fira sau Mitru; despre 
tendințele de poetizare cu orice preț a 
dialogului dintre cele două cupluri de în- 


drăgostiți (Fira-Andrei ; Tinca-Mitru). Din- 
colo de aceste laturi, Lucia Demetrius 
dovedește insă cu această piesă — nu 


numai cunoașterea lumii sătești şi o deo- 
sebită înțelegere față de eroii săi, ci şi, 
ceea ce e esențial, o participare sinceră, 
plină de afecțiune și entuziasm, la des- 
crierea lor dramatică. Să adăugăm la 
aceasta încă un fapt: recunoscutele sale 
posibilități de sezisare psihologică, subti- 
litatea cu care ne-a obișnuit să-și consi- 
dere personajele. Lucia Demetrius le inso- 
țeşte, de această dată, de o vervă drama- 
tică deosebită, de o dezinvoltură a replicii 
pe care le bănuim iscate exclusiv de su- 
flul de încredere cu care-și intovărășeşte 


personajele de la 
scenă. 

Valorile textului au fost evidenţiate în 
spectacol de regia lui Horea Popescu. Re- 
gizorul care a pus în scenă în stagiunea 
trecută, cu succes, Rdăzeşii lui Bogdan, 
își verifică o dată mai mult virtuțile sale 
de artist cunoscător al sufletului ţăranului 
nostru, al satului rominesc, în special în 
această perioadă istorică a evoluției sale. 
Calitatea de bază a viziunii regizorale este 
că a făcut să evolueze pe scena Municipa- 
lului, țărani adevăraţi ai zilelor noastre; 
că a ocolit pericolul pitorescului de fațadă, 
al idilizării anumitor situaţii, la care se 
preta uneori textul. Decorurile și costu- 
mele (scenografia, N. Savin) s-au acomodat 
acestei viziuni sobre, dar expresive. Aceasta, 
ca o primă trăsătără a realizării regizo- 
rale; a doua, nu mai puțin importantă, 
este că Horea Popescu a știut să imprime 
întregului spectacol un puternic suflu de 
optimism, a făcut ca replicile colțuroase ale 
lui Vlaicu să fie spuse pe un ton hitru, 
a lăsat pe Mitru să-și infrunte tatăl cu 
zimbetul pe buze și cu inima deschisă, iar 
Ilincăi, soției acestuia, i-a păstrat, în ciuda 
înțepăturilor veninoase ale soacrei sale, 
mereu forța luminoasă şi cuvintul blajin. 
De altfel, intenţiile regizorale au și fost 
excelent servite de o distribuție sudată în 
ansamblul său pină la ultimul detaliu. Nu 
se poate concepe desigur nivelul artistic al 
acestui spectacol, fără admirabila vitalitate 
scenică a lui Ştefan Ciubotăraşu, fără cu- 

din actul I 


Scenă 


noscutele și mereu proaspetele sale posibi- 
lități de explorare a sufletului uman, fără 
măsura mereu nouă cu care-și dozează 
umorul. 

Nu se poate vorbi, de asemenea, despre 
succesele acestui spectacol, fără a sublinia 
valorosul aport al interpretării tinerilor și 
talentaţilor actori ai Municipalului, Octavian 
Cottescu (Andrei) și Petre Gheorghiu (Mi- 
tru), maniera deosebită cu care au ştiut să 
contureze destinele diferite și totuși comune 
ale celor doi feciori ai lui Vlaicu. Reţinem 
de asemenea vina de autenticitate emoțio- 
nală a lui Benedict Dabija, în rolul lui 
Toader, argatul păcălit, salvat prin auto- 
convingerea asupra perspectivei muncii elibe 
rate; suculența replicilor sale și forța de 
interiorizare care încălzeşte contururile per- 
sonajului. Nu se pot, de asemenea, omite 
grația, nici puritatea cu care Lucia Mara 
colorează personajul Ilincăi și nici dega- 
jarea, poate puţin prea „învățată“ și li- 
vrescă, a  Vasilicăi  Tastaman în 
bătăioasei Fira, după cum trebuie remarcate 
cu interes realizările ușor caricaturale ale 
Mariettei Rareș (nevasta lui Vlaicu) şi 
Chiriţă Misail (cumnatul Toma). În apa- 
riții episodice, Mimi Enăceanu (Tinca) şi 
Mircea Başta (Zamfir) se integrează în 
atmosfera de sinceritate și lipsă de artificiu 
care stăpinește întregul spectacol. În general, 
o remarcabilă realizare de artă cu care 
Teatrul Municipal şi-a deschis promiţător 
noua stagiune. 


Angela loan 


